נדב גדג'

נדב גדג' (נולד ב-2 בנובמבר 1998) הוא זמר ושחקן ישראלי, זוכה העונה השנייה של תוכנית המציאות "הכוכב הבא", ונציג ישראל באירוויזיון 2015, בו סיים במקום התשיעי.

ביוגרפיה
גדג' נולד בפריז. כשהיה בן שלוש עלתה משפחתו לישראל והתמקמה במושב נווה ימין. כשהגיע לגיל 13 התגרשו הוריו, ושנה מאוחר יותר עבר יחד עם אמו ואחיו להתגורר בנתניה. הוא למד בבית הספר היסודי רימלט ולמד בתיכון אורט ליבוביץ' בנתניה במגמת משאבי אנוש, ושר כסולן בלהקת "צעירי השרון", הלהקה הייצוגית של העיר נתניה.

גדג' התגייס לצה"ל בנובמבר 2017 ושובץ ללהקה צבאית של חיל החינוך.

 קריירה 
הכוכב הבא והייצוג באירוויזיון
בדצמבר 2014 התפרסם גדג' לראשונה כאשר השתתף בעונה השנייה של תוכנית המציאות "הכוכב הבא" וזכה בה.
הביצועים המוזיקליים של גדג' במהלך העונה השנייה של הכוכב הבאשלבתאריך שידורביצועהצבעת השופטיםציוןתוצאההראל סקעתקרן פלסמוקיאסף אטדגישלב האודישנים16 בדצמבר 2014"Russian Roulette"15x15 פיקסלים|Yes15x15 פיקסלים|Yes15x15 פיקסלים|Yes15x15 פיקסלים|No77%עברשלב השופטים מקרוב11 בינואר 2015"Lately"15x15 פיקסלים|Yes15x15 פיקסלים|No15x15 פיקסלים|Yes15x15 פיקסלים|Yesעברעברשלב הדו-קרב20 בינואר 2015"Halo"15x15 פיקסלים|Yes15x15 פיקסלים|Yes15x15 פיקסלים|No15x15 פיקסלים|Yes72%זכה בדו-קרב מול דוד ממן ועלה לשלב הבאשלב השיר בהקדשה25 בינואר 2015"Just the Two of Us"15x15 פיקסלים|Yes15x15 פיקסלים|Yes15x15 פיקסלים|Yes15x15 פיקסלים|No82%עברשלב הספיישל אירוויזיון27 בינואר 2015"Ne partez pas sans moi"15x15 פיקסלים|No15x15 פיקסלים|No15x15 פיקסלים|Yes15x15 פיקסלים|Yes57%הפסיד בדו-קרב מול אורית ביינסאי ועבר לשלב שני"When I Was Your Man"15x15 פיקסלים|Yes15x15 פיקסלים|Yes15x15 פיקסלים|Yes15x15 פיקסלים|Yes89%עבררבע הגמר1 בפברואר 2015"Mirrors"15x15 פיקסלים|Yes15x15 פיקסלים|Yes15x15 פיקסלים|Yes15x15 פיקסלים|Yes86%עברחצי הגמר8 בפברואר 2015"Locked out of Heaven"15x15 פיקסלים|Yes15x15 פיקסלים|Yes15x15 פיקסלים|Yes15x15 פיקסלים|Yes93%עברהגמר17 בפברואר 2015"Crazy In Love"15x15 פיקסלים|Yes15x15 פיקסלים|Yes15x15 פיקסלים|Yes15x15 פיקסלים|Yes79%ניצח בדו-קרב מול שרי נחמיאס"All of Me"79%זכה
הפרסים לזוכה בתוכנית היו מזגן, אייפון 6, חבילת תקשורת לשנה ולייצג את ישראל באירוויזיון 2015, שנערך בווינה, אוסטריה, בה ביצע את השיר "Golden Boy" (נער זהב), שיצר דורון מדלי. השיר זכה ליותר מעשרים מיליון צפיות ביוטיוב, וכן הגיע פעמיים למקום הראשון במצעד העברי של מדיה פורסט, ולמקום ה-3 של מצעד 100fm.

ב-21 במאי 2015 ביצע את "Golden Boy" בחצי הגמר השני של תחרות האירוויזיון. בתום ההצבעה, העלה את ישראל לגמר התחרות, לראשונה אחרי ארבע תחרויות רצופות שבהן לא הצליחה ישראל לצלוח את חצי הגמר. ב-23 במאי 2015 התמודד בגמר התחרות והגיע למקום ה-9 מתוך 27 מדינות, עם 97 נקודות.

ב-18 במאי 2019 ביצע חלק מ"Golden Boy" במופע הפתיחה של גמר אירוויזיון 2019 בתל אביב.

לאחר האירוויזיון ואלבום הבכורה
באוגוסט 2015 צילם את הקליפ לשיר "Summer Together" השיר נכתב והולחן על ידי דורון מדלי. הקליפ מומן על ידי אירועי סאמר לאב של חברת קוקה-קולה. ובאותו חודש הוציא את הסינגל השלישי שלו "Good Vibes", שנכתב והולחן על ידי רובי פאייר וגדג' עצמו והופק ועובד מוזיקלית על ידי ינון יהל. השיר הגיע למקום הראשון במצעד העברי של מדיה פורסט. בנובמבר 2015 הוציא נדב את השיר "Jump", שהולחן על ידו ועל ידי רובי פאייר. במרץ 2016 הוציא נדב את הבלדה "Make you mine". בהמשך אותה שנה יצא אלבום הבכורה שלו, שנקרא על שמו.

סינגלים נוספים
בדצמבר 2017 הוציא את הסינגל "אולי נדבר", הראשון של גדג' בשפה העברית, אותו גם הלחין יחד עם קיי בן סלמון.

ב-19 באוגוסט 2018 הוציא את הסינגל "מה את אומרת".

ביולי 2019 הוציא את הסינגל "38 מעלות". שיר זה משמש גם כשיר הנושא מתוך הסרט "פול גז" בבימוי של קובי מחט, בו משתתף גדג' גם כשחקן.

בנובמבר 2019 הוציא את הסינגל "לרקוד".

ב-5 בינואר 2020 הוציא את הסינגל "תנו לי דקה".

ב-7 במרץ 2021 הוציא את הסינגל "2 מטר".

ב-29 בספטמבר 2021 הוציא את הסינגל "אוטו פלסטיק".

ב-3 באפריל 2025 הוציא סינגל נוסף, כשלוש וחצי שנים לאחר הסינגל האחרון שלו. הסינגל נקרא "משוגע" ומדבר על החוויות של גדג' וההתמודדויות הנפשיות שעבר בשנים שעברו.

שיתופי פעולה
ב-8 בנובמבר 2018 הוציא יחד עם עומר אדם, מארינה מקסימיליאן ושלישיית מה קשור את השיר "לרקוד ולזוז" כחלק ממופע המוזיקה "PopUp Music".

השתתף בשיר "הויסקי והג'וני" מתוך אלבום האולפן הרביעי של הראפר איזי, "אין בעד מה", שיצא בינואר 2020.

קריירת משחק
החל את קריירת המשחק לראשונה ב-2019 כאשר הצטרף לקאסט העונה השלישית של סדרת הנוער "כדברא", בתפקיד עדי גאון. באותה שנה שיחק בסרטו של קובי מחט "פול גז" בתפקיד דידי.

חיים אישיים
ב-2015 היה בזוגיות עם קורל אסולין עד תום שירותו הצבאי. לאחר מכן היה בזוגיות עם מיכל שגב, המבוגרת ממנו בעשור. ב-2022 פורסם כי הוא בזוגיות עם מאיה חיזמי.

ב-2025 חשף כי הוא מתמודד עם מאניה דיפרסיה ועבר סדרה של אשפוזים בכפייה בעקבות שמונה התקפי פסיכוזה שעבר.

מתגורר בנתניה.

פרסים והישגים
זמר השנה ושיר השנה ("Golden Boy") לשנת 2015 בטקס נבחרי הילדים של ערוץ הילדים.
תגלית השנה לשנת תשע"ה במצעד הפזמונים העברי השנתי של רשת ג' והשיר "Golden Boy" זכה באותו מצעד בתואר שיר השנה.
בכ"ו באלול תשע"ה זכה השיר "Golden Boy" במקום השלישי במצעד הפזמונים העברי השנתי של גלגלצ בשיתוף עם אתר וואלה! NEWS.
השיר "Golden Boy" זכה בפרס הקליפ הישראלי המשודר ביותר בערוצי הטלוויזיה לשנת תשע"ה בטקס פרסי המוזיקה של מדיה פורסט, ששודר בזכיינית ערוץ 2, רשת.
פריצת השנה במצעד הישראלי השנתי לשנת תשע"ה של ערוץ 24 בשיתוף עם מאקו, רדיו חיפה, רדיו תל אביב, רדיו דרום ורדיו 99.5 חם אש. השיר "Golden Boy" הגיע למקום השלישי וזכה בתואר קליפ השנה באותו המצעד.
זכייה במקום הראשון בתוכנית המציאות "הכוכב הבא", עונה 2.
ייצוג ישראל באירוויזיון עם השיר "Golden Boy" והגעה למקום התשיעי בגמר.

דיסקוגרפיה
אלבומי אולפן
 2016: Nadav Guedj
 2026: בלי יד על הדופק

קישורים חיצוניים





 מערכת נתניה נט, קבלת פנים חגיגית לנדב גדג' בעיר נתניה, באתר Netanyanet, 26 במאי 2015









הערות שוליים

קטגוריה:זמרים ישראלים
קטגוריה:נציגי ישראל באירוויזיון
קטגוריה:עולים בשנות ה-2000
קטגוריה:משתתפי אירוויזיון 2015
קטגוריה:זוכי טקס נבחרי הילדים: זמרים ולהקות
קטגוריה:חברי להקת חיל החינוך
קטגוריה:זמרי פופ ישראלים
קטגוריה:זמרי מוזיקה מזרחית ישראלים
קטגוריה:ישראלים ילידי צרפת
קטגוריה:נווה ימין: אישים
קטגוריה:בוגרי אורט יד ליבוביץ
קטגוריה:נתניה: מוזיקאים
קטגוריה:שחקני קולנוע וטלוויזיה ישראלים
קטגוריה:מתמודדי הכוכב הבא
קטגוריה:זוכי הכוכב הבא
קטגוריה:ישראלים שנולדו ב-1998